Source: http://eur-lex.europa.eu/LexUriServ/LexUriServ.do?uri=CELEX:32000R0814:ro:NOT
Timestamp: 2014-03-11 04:07:57+00:00

Document:
EUR-Lex - 32000R0814 - RO
Regulamentul (CE) nr. 814/2000 al Consiliului din 17 aprilie 2000 privind acțiunile de informare cu privire la politica agricolă comună
JO L 100, 20.4.2000, p. 7-9 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 03 volum 29 p. 22 - 24
ediţie specială în limba estonă: capitol 03 volum 29 p. 22 - 24
ediţie specială în limba maghiară capitol 03 volum 29 p. 22 - 24
ediţie specială în limba lituaniană: capitol 03 volum 29 p. 22 - 24
editie speciala in limba letona: capitol 03 volum 29 p. 22 - 24
editie speciala in limba malteza: capitol 03 volum 29 p. 22 - 24
editie speciala in limba poloneza: capitol 03 volum 29 p. 22 - 24
editie speciala in limba slovaca: capitol 03 volum 29 p. 22 - 24
ediţie specială în limba slovenă: capitol 03 volum 29 p. 22 - 24
ediţie specială în limba bulgară: capitol 03 volum 32 p. 96 - 98
editie speciala in limba româna: capitol 03 volum 32 p. 96 - 98
Ediţie specială în limba croată capitol 03 volum 002 p. 181 - 183
a intrării în vigoare: 20/04/2000; intrare în vigoare data publicării a se vedea articolul 11
sfârşitul termenului de valabilitate: 31/12/2013; abrogat prin 32013R1306
Agricultura și pescuitul, Informaţii şi verificări, Fondul European de Orientare şi Garantare Agricolă (FEOGA)
aviz Parlamentul European; prezentat la 17/3/2000
propunere Comisie; COM 99/0536 Final
51999PC0536 adoptare Modificat prin:
legătură 32000R1390 abrogat prin 32013R1306 Acte menționate:
Regulamentul (CE) nr. 814/2000 al Consiliului
privind acțiunile de informare cu privire la politica agricolă comună
(2) Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune [3] prevede că măsurile destinate furnizării de informații privind politica agricolă comună urmează să fie finanțate de secțiunea Garantare a FEOGA.
(4) În conformitate cu articolul 22 alineatul 1 din Regulamentul financiar din 21 decembrie 1977, aplicabil bugetului general al Comunităților Europene [4], executarea creditelor bugetare pentru acțiuni comunitare necesită adoptarea în prealabil a unui act de bază. Potrivit Acordului interinstituțional din 13 octombrie 1998 privind bazele legale ale bugetului și execuția acestuia [5], este necesar, de asemenea, un act de bază pentru măsurile cuprinse în prezentul regulament.
(10) Comisia trebuie să aibă resursele necesare pentru a pune în aplicare acțiunile de informare pe care dorește să le realizeze în domeniul agricol.
(11) Chiar dacă activitățile care pot să beneficieze de asistență în cadrul altor programe comunitare nu ar trebui să fie finanțate prin prezentul regulament, complementaritatea acestor activități cu alte inițiative comunitare ar trebui încurajată.
(12) Măsurile necesare pentru aplicarea prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor pentru exercitarea atribuțiilor executive conferite Comisiei [6],
Comunitatea poate finanța acțiunile de informare cu privire la PAC care vizează, în special:
(a) să contribuie, pe de o parte, la explicarea acestei politici și, pe de altă parte, la aplicarea și dezvoltarea acesteia,
(b) să promoveze modelul european de agricultură și să îi ajute pe oameni să îl înțeleagă,
(c) să informeze agricultorii și pe cei care activează în zonele rurale,
(d) să sensibilizeze opinia publică cu privire la problemele și obiectivele acestei politici.
Aceste acțiuni au drept scop să furnizeze informații coerente, obiective și cuprinzătoare, atât în interiorul, cât și în afara Comunității, pentru a oferi o imagine de ansamblu a acestei politici.
(1) Acțiunile prevăzute la articolul 1 pot fi:
(a) programe de lucru anuale prezentate în special de organizațiile de agricultori sau de organizațiile pentru dezvoltare rurală, asociațiile de consumatori și asociațiile de protecție a mediului;
(b) acțiuni specifice prezentate de orice persoane, altele decât cele prevăzute la litera (a), în special autoritățile publice ale statelor membre, mass-media și universitățile;
(c) activități puse în aplicare la inițiativa Comisiei.
(2) Pentru acțiunile prevăzute la alineatul 1 literele (a) și (b), rata maximă de finanțare este de 50 % din costurile eligibile. Această rată poate să crească până la 75 % în cazuri excepționale, care urmează a fi stabilite în Regulamentul de punere în aplicare.
(3) Următoarele acțiuni nu pot beneficia de finanțare comunitară în conformitate cu articolul 1:
(a) acțiuni care decurg din obligații legale;
(b) acțiuni care beneficiază deja de finanțare în cadrul altei acțiuni comunitare.
(4) Pentru realizarea activităților prevăzute în alineatul 1 litera (c), Comisia poate să recurgă, dacă este cazul, la asistența tehnică și administrativă necesară.
(1) Acțiunile eligibile în conformitate cu articolul 2 includ, în special, conferințe, seminarii, vizite de informare, publicații, acțiuni și producții media, participări la evenimente și programe internaționale pentru schimb de experiență.
(2) Acțiunile prevăzute în articolul 2 se selectează pe baza unor criterii generale, cum ar fi:
(b) un bun raport calitate-preț.
Finanțarea comunitară prevăzută la articolul 1 se face în limita creditelor anuale alocate de autoritatea bugetară.
Comisia asigură coerența și complementaritatea acțiunilor și proiectelor comunitare puse în aplicare în conformitate cu prezentul regulament cu alte acțiuni comunitare.
Comisia asigură monitorizarea eficientă a acțiunilor finanțate în conformitate cu prezentul regulament. Reprezentanții Comisiei sunt autorizați să monitorizeze aceste acțiuni la fața locului, inclusiv prin sondaj.
Comisia, atunci când consideră necesar, evaluează acțiunile finanțate în conformitate cu prezentul regulament.
La fiecare doi ani, Comisia prezintă Parlamentului European și Consiliului un raport cu privire la aplicarea prezentului regulament. Primul raport trebuie să fie prezentat cel târziu la 31 decembrie 2001.
Normele de aplicare a prezentului regulament, inclusiv orice măsuri tranzitorii care ar putea fi necesare, se adoptă în conformitate cu procedura stabilită la articolul 10 alineatul 2.
(1) Comisia este asistată de comitetul pentru Fondul European de Orientare și Garantare Agricolă, creat în conformitate cu articolul 11 din Regulamentul (CE) nr. 1258/1999 (numit în continuare "comitet").
Perioada prevăzută la articolul 4 alineatul 3 din Decizia 1999/468/CE este de o lună.
(4) Comisia informează Comitetul cu privire la măsurile preconizate și adoptate în conformitate cu prezentul regulament.
Adoptat la Luxemburg, 17 aprilie 2000.
[1] JO C 376 E, 28.12.1999, p. 40.
[2] Aviz emis pe 17 martie 2000 (nepublicat încă în Jurnalul Oficial).
[4] JO L 356, 31.12.1977, p. 1. Regulament modificat ultima dată de Regulamentul (CE, CECO, Euratom) nr. 2779/98 (JO L 347, 23.12.1998, p. 3).
[5] JO C 344, 12.11.1998, p. 1.

References: articolul 11
 articolul 22
 articolul 1
 articolul 1
 articolul 2
 articolul 2
 articolul 1
 articolul 10
 articolul 11
 articolul 4